पिछले दिनों इस फिल्म का एक नया गीत ‘शराबी’ रिलीज किया गया, जिसके लॉन्च के मौके पर फिल्म की पूरी टीम मौजूद थी। इसी दौरान किसी ने शाहरुख से पूछा कि अब जबकि फिल्म रिलीज हो चुकी है और अच्छा कलेक्शन भी कर रही है तो आप कब तक फिल्म का प्रमोशन करते रहेंगे। इस पर शाहरुख खान ने अपने चिर-परिचित अंदाज में चुटकी लेते हुए कहा- ‘हम इस फिल्म को 2015 तक प्रमोट करते रहेंगे। दरअसल हम चाहते हैं कि हमारी ये फिल्म अगले साल तक थियेटरों में लगी रहे। यही हमारी प्रमोशन की प्लानिंग है। इसीलिए फिल्म का नाम भी हमने हैप्पी न्यू ईयर रखा है।’